**ส่วนที่ 8**

**สรุปรายงานผลการติดตามและประเมินผลแผนพัฒนา**

**ประจำปีงบประมาณ พ.ศ.256๒**

**(ระหว่างเดือนตุลาคม ๒๕๖๑ ถึง กันยายน พ.ศ. ๒๕๖๒)**

**๑. ผลการติดตามและประเมินผล แผนพัฒนาสี่ปี พ.ศ.2561 - 2564**

**๑.๑ กระบวนการจัดทำแผนยุทธศาสตร์การพัฒนาเป็นไปด้วยความถูกต้อง** สรุปได้ดังนี้

(๑) ตัวบ่งชี้ที่ ๑ : ขั้นตอนการจัดทำแผนยุทธศาสตร์ ได้ ๕ คะแนนเต็ม โดยมีการดำเนินการครบทุกขั้นตอน

(๒) แบบที่ ๑ : การกำกับการจัดทำแผนยุทธศาสตร์ขององค์กรปกครองส่วนท้องถิ่น โดยมีการดำเนินการครบทุกขั้นตอน

**๑.๒ ผลการประเมินคุณภาพแผน** สรุปได้ดังนี้

(๑) ตัวบ่งชี้ที่ ๒ : คุณภาพแผนยุทธศาสตร์ ได้ 4 คะแนน

(๒) แบบประเมินคุณภาพแผนพัฒนา : แนวทางการพิจารณาคุณภาพแผนยุทธศาสตร์การพัฒนา ได้ 75 คะแนน

**๑.๓ ผลการดำเนินการตามแผนยุทธศาสตร์**

(๑) แบบที่ ๒ : แบบติดตามผลการดำเนินงานขององค์กรปกครองส่วนท้องถิ่นตามยุทธศาสตร์การพัฒนา

**๒. ผลการติดตามและประเมินผลแผนพัฒนาสี่ปี (พ.ศ. ๒๕๖1 – ๒๕๖4)**

**๒.๑ กระบวนการจัดทำแผนพัฒนาสี่ปีเป็นไปด้วยความถูกต้อง** สรุปได้ดังนี้

(๑) ตัวบ่งชี้ที่ ๓ : ขั้นตอนการจัดทำแผนพัฒนาสี่ปี ได้ ๕ คะแนนเต็ม โดยมีการดำเนินการครบทุกขั้นตอน

**๒.๒ ผลการประเมินคุณภาพแผน** สรุปได้ดังนี้

(๑) แบบประเมินคุณภาพแผน : แนวทางการพิจารณาติดตามและประเมินผลโครงการสำหรับแผนพัฒนาสี่ปี เพื่อสอดคล้องของยุทธศาสตร์และโครงการ ได้ ๙๘ คะแนน

(๒) ตัวบ่งชี้ที่ ๔ : คุณภาพแผนพัฒนาสี่ปี ได้ ๔ คะแนน

**๒.๓ ผลการดำเนินการตามแผนพัฒนาสี่ปี**

(๑) แบบประเมินผลการดำเนินงานขององค์กรปกครองส่วนท้องถิ่นตามยุทธศาสตร์การพัฒนา โดยสรุปได้ดังนี้

⮚ โครงการที่บรรจุในแผน จำนวน ๓๓๕ โครงการ

⮚ โครงการที่บรรจุในข้อบัญญัติ จำนวน ๑0๓ โครงการ

⮚ คิดเป็นร้อยละ ๓๐.๗๕% ของแผนพัฒนาสี่ปี

(๒) ตัวบ่งชี้ที่ ๕ : การดำเนินโครงการ ไม่ได้คะแนน

(๓) ผลการติดตามและประเมินผลด้วยระบบ e-plan : รายงานสรุปผลการดำเนินงาน ปี ๒๕๖๒

⮚ โครงการที่บรรจุในแผน จำนวน ๓๓๕ โครงการ

⮚ สามารถดำเนินการได้ จำนวน ๘๔ โครงการ

⮚ คิดเป็นร้อยละ ๒๕.๐๗ ของแผนพัฒนาสี่ปี

**๓. ผลการติดตามและประเมินผลกระทบหรือความเสียหายที่เกิดขึ้น**

**๓.๑ ผลกระทบหรือความเสียหายจากการดำเนินโครงการ**

๓.๑ ตัวบ่งชี้ที่ ๖ : ผลกระทบหรือความเสียหายจากการดำเนินโครงการ ได้ 3 คะแนน เนื่องจากมีผลกระทบในการดำเนินโครงการของแผนงานอุตสาหกรรม และการโยธา และแผนงานเคหะและชุมชน

**๔. ผลการติดตามและประเมินผลทรัพย์สินของ องค์การบริหารส่วนตำบลกุดรัง**

๔.๑ ครุภัณฑ์ที่ชำรุดมี จำนวน 15 รายการ

๔.๒ เป็นครุภัณฑ์ที่ไม่สามารถซ่อมแซมให้ใช้งานได้ตามปกติ และมีอายุตั้งแต่ ๕ ปีขึ้นไป

๔.๓ เป็นครุภัณฑ์ที่สามารถจะดำเนินจำหน่ายได้ตามระเบียบพัสดุ

๔.๔ วัสดุได้ดำเนินการจัดซื้อตามความจำเป็นของการใช้งานและมีการควบคุมการเบิกจ่ายวัสดุ

๔.๕ วัสดุคงเหลือเป็นปัจจุบันและถูกต้อง

๔.๖ ไม่ปรากฏกว่ามีวัสดุหายไปโดยไม่มีผู้รับผิดชอบ

**๕. ผลการวิเคราะห์สภาพแวดล้อม**

**๕.๑ ผลการวิเคราะห์สภาพแวดล้อมภายนอก**

องค์การบริหารส่วนตำบลกุดรัง มีโอกาสในการพัฒนา คือ มีองค์กรภาครัฐ รัฐวิสาหกิจ อยู่ใกล้พื้นที่ ประชาชนสามารถติดต่อได้สะดวก มีเส้นทางคมนาคมสะดวก มีระบบบริการพื้นฐานจากหน่วยงานเอกชนและรัฐวิสาหกิจได้รับการสนับสนุนจากรัฐบาล แต่ยังมีอุปสรรคจากสภาพแวดล้อมภายนอก คืออยู่ไกลจากจังหวัด บริการทางภาครัฐหลายอย่างยังเข้าไม่ถึง ทำให้ไม่ได้รับความสะดวกในการติดต่อกับจังหวัด การพัฒนาบริเวณคาบเกี่ยวยังไม่สามารถดำเนินการได้ การจราจรของถนบางสายมีรถเป็นจำนวนมากทำให้เกิดอุบัติเหตุบ่อยครั้ง

**๕.๒ ผลการวิเคราะห์สภาพแวดล้อมภายใน**

องค์การบริหารส่วนตำบลกุดรัง มีจุดแข็งในการพัฒนา คือ ประชาชน ผู้นำชุมชน มีความพร้อมที่จะให้ความร่วมมือ ชุมชนเข้มแข็งได้รับการบริการสาธารณะด้านโครงสร้างพื้นฐานครบถ้วน ยึดยึดมั่นในขนบธรรมเนียมประเพณีและวัฒนธรรมท้องถิ่น มีสิ่งแวดล้อมที่ดี อากาศบริสุทธิ์ ไม่มีมลพิษ แต่ก็มีจุดอ่อน คือ คนในวัยทำงาน คนหนุ่มสาวอพยพไปหางานทำในเมืองและต่างประเทศ ราษฎรยากจน ส่วนใหญ่ประชาชนประกอบอาชีพทางการเกษตรเพียงอย่างเดียวทำให้ขาดรายได้ เป็นชุมชนที่อยู่ห่างไกลตัวเมือง ข้าวของราคาแพลง ขาดแหล่งเก็บกักน้ำเพื่อการอุปโภค บริโภคและเพื่อการเกษตรไม่เพียงพอ เนื่องจากต้องสูบน้ำ ซึ่งต้องเสียค่าใช้จ่าย ไม่มีโรงงานโรงงานหรือบริษัทใหญ่ๆ เพื่อจ้างคนในท้องถิ่น

**๖. ปัญหาและอุปสรรคในการดำเนินโครงการขององค์การบริหารส่วนตำบลกุดรัง มีดังนี้**

|  |  |  |  |  |
| --- | --- | --- | --- | --- |
| **ลำดับที่** | **โครงการ** | **ปัญหา** | **อุปสรรค** | **ข้อเสนอแนะ** |
| 1 | โครงการปรับปรุงซ่อมแซมถนนภายในตำบล | เนื่องจากเกิดเหตุภัยธรรมชาติน้ำท่วมบ่อย ทำให้ถนนเกิดความเสียหายซ้ำที่เดิมที่เคยก่อสร้างแล้ว | อบต.มีงบประมาณไม่เพียงพอที่จะก่อสร้างให้คงทนถาวรได้ จึงได้แก้ไขปัญหาให้สัญจรไปมาได้ เพื่อรองบประมาณในการก่อสร้างที่คงทนถาวรต่อไป | ของบประมาณจากหน่วยงานอื่นๆ |

**๗. ปัญหาอุปสรรคในการบริการประชาชน**

**ปัญหา**

(๑) ช่วงฤดูแล้งน้ำลดลงและมีปริมาณน้อยไม่เพียงพอ

(๒) ฤดูร้อนทำให้เกิดอัคคีภัย

(๓) น้ำในลำห้วยไม่เพียงพอ มีวัชพืชเยอะ ลำห้วยตื้นเขิน

(๔) เป็นพื้นที่ ที่ประกาศเป็นพื้นที่ภัยแล้ง และพื้นที่อุทกภัย ตามห้วงเวลาธรรมชาติ

**อุปสรรค**

(๑) ช่วงฤดูแล้ง ประชาชนมาขอน้ำอุปโภค บริโภคเป็นจำนวนมาก ทำให้ไม่สามารถบริการได้ทั่วถึง

(๒) ขาดงบประมาณในการปรับปรุงแหล่งน้ำ เพื่อให้กักเก็บน้ำได้ปริมาณมาก

(๓) มีการขุดลอกลำห้วยเป็นช่วง ขาดการต่อเนื่อง น้ำไหลไม่ทั่วถึง

**ข้อเสนอแนะ**

(๑) เห็นควรพิจารณาสร้างแหล่งกักเก็บน้ำเพิ่มเติม

(๒) เห็นควรประชาสัมพันธ์ให้ประชาชนช่วยกันดูแลป่าและเปลี่ยนสายไฟฟ้าในบ้านตนเอง

(3) ขุดลอกลำห้วยติดต่อกันอย่างต่อเนื่อง

(๔) ประชาสัมพันธ์ให้ประประชาชน จัดหาภาชนะกักเก็บน้ำไว้ใช้ช่วงฤดูแล้ง

(๕) ของบประมาณจากหน่วยงานต่างๆ

**๘. ปัญหาและอุปสรรคในการติดตามและประเมินผลแผนพัฒนา มีดังนี้**

**ปัญหา**

๑) อบต. บรรจุโครงการ/กิจกรรมไว้ในข้อบัญญัติได้ร้อยละ 10๓x100 = ๓๐.๗๕% ของแผนพัฒนาสี่ปี

๓๓๕

๒) อบต. สามารถดำเนินโครงการ/กิจกรรมที่ตั้งไว้ในข้อบัญญัติได้ร้อยละ ๒๕.๐๗ ไม่ถึงร้อยละ ๕๐ ของแผนพัฒนาสี่ปี

**อุปสรรค**

๑) อบต. มีปัญหา ความต้องการที่จะต้องดำเนินการอยู่เป็นจำนวนมาก

๒) อบต. มีงบประมาณที่จำกัด

**ข้อเสนอแนะ**

๑) เห็นควรพิจารณาโครงการที่มีความจำเป็นเร่งด่วนบรรจุในแผนพัฒนาสี่ปี

๒) เห็นควรเร่งรัดการดำเนินโครงการที่ตั้งไว้ในข้อบัญญัติให้ได้มากว่าร้อยละ ๕๐ ของแผนพัฒนาสี่ปี